ઘનશ્યામ નામને હું જાઉં વારણે
ઘનશ્યામ નામને હું જાઉં વારણે જો,
પુરુષોત્તમ પ્રગટ્યા અમ કારણે જો... ઘનશ્યામ  ૧

આવ્યા દીન તણાં દુઃખ કાપવા જો,
નિજ જનને વાંછિત સુખ આપવા જો... ઘનશ્યામ  ૨

આવ્યા અધર્મનાં મૂળ ઉખાડવા જો,
કળિમળ રૂપ મતને પાછો પાડવા જો... ઘનશ્યામ  ૩

ધરી મૂર્તિ મુનિ મનમોહની જો,
જાદુગારી વહાલાજીની જોહની જો... ઘનશ્યામ  ૪

વશીકરણ ભર્યાં એનાં વેણ છે જો,
સ્નહ કરુણાભર્યાં એનાં નેણ છે જો... ઘનશ્યામ  ૫

અધમ ઓધારણ ભક્તવત્સલ ટેક છે જો,
પ્રેમાનંદના સ્વામી એવા એક છે જો... ઘનશ્યામ  ૬

પ્રેમાનંદ સ્વામી
ભક્તિપદ